kardosdrur/scandi-wiki huggingface dataset:
Babadag

Babadag (rumænsk udtale: [babaˈdaɡ]; ,  "Far Mountain"), tidligere kendt som Babatag, er en by i distriktet Tulcea i Rumænien. Den ligger ved en lille sø dannet af floden Taița, i det tætbevoksede højland i det nordlige Dobrogea, og har  indbyggere. Et af flere gravmæler for  findes i byen.
 er kun delt af en stribe marskland fra Razelmsøen, et bredt vandområde, der løber ud i Sortehavet.

Historie 

Navnet Babadag er forbundet med 1200-tallets dervish Baba Sari Saltik, som siges at have ført et antal Oghuz-tyrkere til Dobruja hvor de bosatte sig. Byen blev første gang nævnt af Ibn Battuta under navnet Baba Saltuk, som den yderste forpost for "tyrkerne" (dvs. den Gyldne Horde).

Byen blev erobret af Bayezid 1., sultan i det Det Osmanniske Rige, i hans 1393 Donaufelttog. Opførelsen af en fæstning blev påbegyndt her under Murad 4.s regeringstid, men i 1650 stod kun fæstningens grundmure og tårne tilbage. I det 17. århundrede tjente det lejlighedsvis som vinterhovedkvarter for tyrkernes storvesir under deres krige med Rusland. Byens beliggenhed tæt på Sortehavet gjorde den til et mål for den russiske flåde, byen blev bombet af russerne i 1854 under Krimkrigen. Efter den russisk-tyrkiske krig (1877-1878) mellem det osmanniske og russiske imperium blev Babadag en del af det uafhængige Rumænien.

Kilder og henvisninger 

 Officielt websted

Byer i distriktet Tulcea
James Young

James Young (1. januar 1872 – 9. juni 1948) var en filminstruktør, skuespiller og manuskriptforfatter fra USA fra tiden med stumfilm. Før han begyndte sin filmkarriere havde han en succesfuld karriere som skuespiller på teatre og som forfatter på en bog fra 1905 om makeup på teatre. Young instruerede mere end 90 film mellem 1912 og 1928. Han optrådte også som skuespiller i mere end 60 film mellem 1909 og 1917.

Udvalgt filmografi 

 Twelfth Night (1910)
 Lady Godiva (1911)
 Mockery (1912)
 As You Like It (1912)
 Beau Brummel (1913)
 Jerry's Mother-In-Law (1913)
 Beauty Unadorned (1913)
 My Official Wife (1914) (director)
 The Violin of Monsieur (1914)
 The Heart of the Blue Ridge (1915)
 The Deep Purple (1915)
 Trilby) (1915)
 The Thousand-Dollar Husband (1916)
 Unprotected (1916)
 The Lash (1916)
 Oliver Twist (1916)
 On Trial (1917)
 Rose o' Paradise (1918)
 Mickey (1918)
 Dødens Tempel (1918)
 Missing (1918)
 Her Country First (1918)
 The White Man's Law (1918)
 A Gentleman of Quality (1919)
 A Daughter of Two Worlds (1920)
 The Notorious Miss Lisle (1920)
 Curtain (1920)
 The Devil (1921)
 Without Benefit of Clergy (1921)
 The Masquerader (1922)
 The Infidel (1922)
 Omar the Tentmaker (1922)
 Ponjola (1924) co-directed with Donald Crisp
 The Unchastened Woman (1925) starring Theda Bara
 The Bells (1926)
 Driven from Home (1927)
 Midnight Rose (1928)

Referencer

Eksterne links 

 James Young papers, 1904-1948, held by the Billy Rose Theatre Division,  New York Public Library for the Performing Arts
 James Young, 1904  with Viola Allen in the Shakespeare play As You Like It
 Making Up; A Practical and Exhaustive Treatise on this Art, James Young, 1905

Filminstruktører fra USA
VM i curling 2024 (mixed double)

Verdensmesterskabet i mixed double-curling 2024 er det 16. mixed double-VM i curling for  gennem tiden. Mesterskabet bliver arrangeret af World Curling Federation og afviklet i arenaen  i ,  i perioden . - . april 2024 med deltagelse af 20 hold.  er VM-værtsland for første gang.

Hold

Resultater

Grundspil 

I grundspillet er de 20 hold opdelt i to grupper med 10 hold i hver gruppe. I hver gruppe spiller holdene alle-mod-alle, og de tre bedste hold i hver gruppe går videre til slutspillet om medaljer.

16 hold kvalificerer sig direkte til næste VM i 2025:
 Holdene, der slutter på 1.- til 7.-pladsen i de to grupper (i alt 14 hold).
 Vinderene af to playoff-kampe mellem holdene, der slutter på 8.- eller 9.-pladsen i de to grupper (i alt 2 hold).

Holdene, der ikke kvalificerer sig direkte til næste VM, må derfor spille VM-kvalifikation om de sidste fire pladser ved næste VM mod de øvrige tilmeldte hold.

Gruppe A

Gruppe B

Slutspil

Kvartfinaler

Semifinaler

Bronzekamp

Finale

Samlet rangering

Kilder / eksterne henvisninger 
 World Curling Federation - World Mixed Doubles Curling Championship 2024 
 WCF - Results & Statistics - World Mixed Doubles Curling Championship 2024

Noter 

2024 (mixed double)
Curling i 2024
Pernille Redder

Pernille Redder (født 1977) er en dansk journalist, redaktør og forfatter. 

Pernille Redder blev uddannet journalist fra Syddansk Universitet i 2005 og har været ansat på TV 2 Øst og Aftenshowet på DR1, inden hun i 2012 blev ansat i Producentforeningen som redaktør på Copenhagen TV Festival og TV Prisen. Siden stod hun i spidsen for programmet Sådanmark, som blev produceret af STV. Herefter blev hun ansat som eventredaktør på TV 2 Fyn.  

Siden 2022 har hun været selvstændig journalist, forfatter, redaktør og konsulent. 

Pernille Redder er forfatter til flere bøger: Bryllupsbogen udkom på Gyldendal i 2023. Mikkel Egelunds Mad skrev hun sammen med kok Mikkel Egelund i 2008 og samme år udkom Tips om alt mellem himmel og havbund.

Kilder og henvisninger
 Journalister fra Danmark
Železničná spoločnosť Slovensko

Železničná spoločnosť Slovensko, a.s. (ZSSK) () er en slovakisk statsejet passagertogsvirksomhed med hovedkvarter i Bratislava.

I 2005 blev Železničná spoločnosť delt i "Železničná spoločnosť Slovensko, a. s." (passagertransport) og "Železničná spoločnosť Cargo Slovakia, a. s." (ZSSK CARGO or ZSCS) (godstransport).

Referencer 

Virksomheder fra Slovenien
Etableret i 2004
Slovak Telekom

Slovak Telekom a.s. er en slovakisk telekommunikationsvirksomhed og et datterselskab til Deutsche Telekom. De driver fastnet, mobiltelefoni, internet og digital-tv i Slovakiet.

Koncernens datterselskaber omfatter Zoznam s.r.o., Zoznam Mobile s.r.o., Telekom Sec s.r.o., PosAm s.r.o. og DIGI SLOVAKIA s.r.o.

Referencer 

Virksomheder fra Slovakiet
Etableret i 1999
Slovenské elektrárne

Slovenské elektrárne, a.s. er et slovakisk elselskab med hovedkvarter i Bratislava. Det er efterfølgeren til det tidligere statsmonopol, som siden 2016 har været ejet af EPH (50 %) og Enel (50 %).

Referencer 

Virksomheder fra Slovakiet
Isaccea

Isaccea (rumænsk udtale: [iˈsaktʃe̯a]; ) er en lille by i distriktet Tulcea  i det nordlige Dobruja i Rumænien, på højre bred af Donau, 35 km nordvest for Tulcea. Byen har en befolkning på .

Geografi
Byen har været beboet i tusinder af år, da det er et af de få steder i hele det nedre Donauområde, der let kan krydses ved et vadested og dermed en nem forbindelse mellem Balkan og stepperne i det sydlige Ukraine og Rusland, nord for Sortehavet. Donau var i lang tid grænsen mellem romerne, senere byzantinere og de "barbariske" migrerende stammer i nord, hvilket gjorde Isaccea til en grænseby, erobret og holdt af snesevis af forskellige folkeslag.

Tulcea – Brăilavejen (DN22/E87) krydser byen.

Byen ligger tæt på Măcin-bjergene og Dobruja-plateauet (i syd) og Donau (i nord). Mange søer kunne engang findes i byen, men nogle af dem blev drænet af de kommunistiske myndigheder for at bruge området til landbrug. Dette initiativ havde ikke succes, da jorden i området ikke var særlig frugtbar. Nogle større søer er stadig tilbage: Saun, Telincea, Rotund, Ghiolul Pietrei, Racova. I april 2006 svigtede diget, som beskyttede dette terræn, og Donau oversvømmede igen de områder, der plejede at være vådområder.

Langs Donau er der en flodslette, som hvert forår bliver oversvømmet og bringer ferskvand til søerne og marskområderne. 
Den største sø i Isaccea er "Lacul Rotund" (literally, Den runde sø), der har et aeal på  2,19 km2og et  volume på 2 millioner m3 vand.

Historie

Området, hvor byen ligger, har været beboet siden forhistorisk tid: resterne af en neolitisk bosættelse, der tilhører  (4100–3700 f.Kr.) blev fundet i den nordvestlige del af byen, på et sted kendt som "Suhat".

Den neolitiske kultur blev efterfulgt af Getae-kulturen med hellenistisk indflydelse. kelterne udvidede deres territorium fra Centraleuropa og nåede Isaccea i det 3. århundrede f.Kr. (se ) og giver byens gamle navn, "Noviodunum", såvel som andre navne i denne region, såsom Aliobrix, på den anden side af Donau og Silistra længere mod syd i Dobruja.

I 514 f.Kr. udkæmpede Darius 1. af Persien her en afgørende kamp mod skyterne. En handelspost blev også bygget i denne by af grækerne. Græske forfattere såsom Ptolemæus og Hierocles kalder det en "polis".

Kilder og henvisninger
  
Byer i distriktet Tulcea
Slovenská sporiteľňa

Slovenská sporiteľňa er en slovakisk bank, der har hovedsæde i Bratislava. De har over 2 mio. kunder og over 400 filialer.
I 2001 blev det et datterselskab til Erste Group.

Referencer 

Virksomheder fra Slovakiet
Spencer Cox

Spencer James Cox (født 11. juli 1975) er en amerikansk advokat og politiker, der siden 2021 har været guvernør i Utah. Han er et moderat medlem af Det Republikanske Parti og var viceguvernør i Utah fra 2013 til 2021.

Cox er opvokset og bor i Fairview, Utah. Han blev valgt til byrådet i 2004 og til borgmester året efter. Efter at have ført tilsyn med den økonomiske udvikling i landdistrikterne i Fairview blev Cox valgt til amtsrådet i Sanpete County i 2008. Han blev valgt til Repræsentanternes Hus i Utah i 2012.

I oktober 2013 udpegede guvernør Gary Herbert Cox til ny viceguvernør efter at Greg Bell havde trukket sig tilbage fra posten; valget blev bekræftet enstemmigt af Utahs Senat. I 2016 blev Herbert og Cox genvalgt til henholdsvis guvernør og viceguvernør. I 2020 efter Herbert besluttede at trække sig tilbage, stillede op Cox til at blive Det Republikanske Partis kandidat til guvernørposten. Ved primærvalget besejrede den tidligere guvernør Jon Huntsman Jr., den tidligere formand for Republikanerne i Utah Thomas Wright og den tidligere formand for Repræsentanternes Hus i Utah Greg Hughes i primærvalget. Ved guvernørvalget besejrede han Demokraternes kandidat Chris Peterson.

Cox har beskrevet sig selv som en "centristisk, moderat, liberal republikaner", en holdning, der har givet ham kritikere på det republikanske partis højrefløj.

Opvækst og uddannelse 

Cox voksede op i Sanpete County og blev student fra North Sanpete High School. Han startede på Snow College i Ephraim, Utah. Mens han var student gennemførte han en mission til Mexico for Jesu Kristi Kirke af Sidste Dages Hellige. I den periode giftede han sig med sin kæreste fra high school, Abby, som også gik på Snow College. Efter at have taget en associate degree skiftede han til Utah State University (USU) i Logan, Utah hvor han blev bachelor i statskundskab. Han dimitterede fra USU med et maksimum karaktergennemsnit på 4,0.

Cox blev derefter optaget på Harvard Law School, men valgte at indskrive sig på Washington and Lee University School of Law i Lexington, Virginia. Han blev færdig som jurist (Juris Doctor) i 2001.

Referencer 

Guvernører i Utah
Politikere fra Det Republikanske Parti (USA)
Center for Ungdomsforskning

Center for Ungdomsforskning er en dansk forskningsinstitution, der primært beskæftiger sig med unge og de sociale institutioner, som unge har kontakt med herunder uddannelsessystemet og arbejdsmarkedet. Centret blev i 2000 oprettet på baggrund af et ønske fra Dansk Ungdoms Fællesråd, som gerne så, at der i Danmark blev forsket mere praksisnært i unge og unges livsverden. En række danske institutioner er medlemmer af en understøttende forening, hvor Torben Vind Rasmussen fra Efterskoleforeningen er bestyrelsesformand. Centret har siden 2000 været tilknyttet en række forskellige forskningsinstitutioner, men siden 2013 har Center for Ungdomsforskning været tilknyttet Institut for Læring og Filosofi ved Aalborg Universitet.

Centret bedriver tværfaglig forskning, der blandt andet trækker på psykologi, sociologi og antropologi, med det formål at lave forskning, der "gør en forskel" ved at være praksisrelateret og problemorienteret. Center for Ungdomsforskning har flere fokusområder. For det første drejer en del af analyserne sig om unges forhold til uddannelsessystemet, hvilket indebærer spørgsmål om tilgang, fastholdelse, vejledning og pædagogik. For det andet ser man på unges placering og muligheder på arbejdsmarkedet, hvilket blandt andet indebærer undersøgelser af unges ønsker af uddannelse og erhverv samt unges integration på arbejdsmarkedet. En stor del af centret forskning kan imidlertid ikke begrænses til enkelte institutioner, men går på tværs og søger at finde et 360-gradersperspektiv på det moderne ungdomsliv. Det er blandt andet på grund af denne tilgang, at centret laver analyser, der undersøger sammenhængen mellem ungdomsliv, mistrivsel og samfundsstrukturer. Temaer centret analyserer er blandt andet fællesskaber, beskæftigelsesindsatser, præstation, psykologisering, socialt udsathed, medbestemmelse, demokrati, kunst, inddragelse og overgangen til voksenlivet.

Referencer 

Etableret i 2000
Organisationer fra Danmark
Forskning i Danmark
Ungdom
Aalborg Universitet
Măcin

,
Măcin (rumænsk udtale: [məˈt͡ʃin]) er en by i distriktet Tulcea i regionen Nordlige Dobruja i Rumænien.
Byen har  indbyggere.

Sted 
Byen ligger ved krydset mellem de nationale veje DN22 (E87) og DN22D. DN22-vejen forbinder den med den rumænske hovedstad Bukarest (230 km mod vest, via Brăila) og med byerne Isaccea og Tulcea (mod øst). Vejen DN22D forbinder Măcin via en sydlig rute med Tulcea og Constanța via en sydlig rute. Ifølge folketællingen i 2011 havde Măcin 7.666 indbyggere, som bestod af 91,46 % rumænere, 4,8 % romaer, 2,92 % tyrkere og 0,37 % russiske lipovaner.

Historie 

Byen ligger på en gammel Keltisk bebyggelse, kaldet Arrubium. Den var en del af kongerne fra , Rhemaxos og Zyraxess områder, der blev erobret af Romerriget, som stationerede en kavalerienhed på dette sted mellem 99 og 241 e.Kr. Ruinerne af de gamle romerske befæstningsanlæg kan i dag ses på toppen af "Cetate"-højen. Som en del af det Bulgarske, Byzantinske og senere Det osmanniske rige var det i en periode inkluderet i Valakietn og Moldavienn voivodater.

 i 1791 fandt sted her.

Kilder og henvisninger 

Byer i distriktet Tulcea
Dedeman

Dedeman er en rumænsk detailhandelsvirksomhed, der driver 55 varehuse i Rumænien med byggemarkeds- og møbelartikler. De har hovedkvarter i Bacău, hvor virksomheden blev etableret af Adrian og Dragoș Pavăl i 1992.

Referencer 

Virksomheder fra Rumænien
Etableret i 1992
Măcin-bjergene

Măcin-bjergene () er en bjergkæde i Tulcea County, Rumænien. De er en del af det nordlige Dobruja-massivet og ligger mellem Donau-floden mod nord og vest, Taița-floden og Culmea Niculițelului mod øst og Casimcea-plateauet mod syd. Set fra Donau virker de kun lave bakker. De er dog en bjergrig region.

Măcin-bjergene er et af de ældste bjergområder  i Rumænien, dannet i den anden del af palæozoikum, i karbon og perm, under den hercyniske orogeni. Den dominerende stenart er granit. Erosion (forårsaget af temperaturforskelle) har skabt stejle skråninger, med et aspekt af ruiner.

De er opdelt i Culmea Măcinului (den sydlige del) og Culmea Pricopanului (den nordlige del). Den højeste top er Țuțuiatu (også kaldet Greci), som har en højde på 467 meter over havet. Andre højdepunkter er Priopcea Hill (410 m) og Muntele lui Iacob (Iacob's Mountain - 341 m).

Vegetation og fugleliv 
Udover Balkan- og sub-Middelhavets skove har Măcin-bjergene også et betydeligt stykke steppe, hvilket gør det til en god fuglelokalitet. Området er et rasteområde for forskellige trækfuglearter, især rovfugle, der ankommer her om efteråret. Regionen er hjemsted for arter som turteldue, amursvale, hortulaner og flere andre. Măcin-bjergene er også jagtmarkerne for ørnevåge (Buteo rufinus), en af Europas største musvåger. Den deler bjergene med andre rovfugle såsom slangeørn, dværgørn, balkanhøg og slagfalk.

Se også 

 Măcin

Referencer 

Bjerge i Rumænien
Mega Image

Mega Image er en rumænsk supermarkedskæde med 806 butikker i Rumænien. Den blev blev etableret i 1995 i Rumænien.
I år 2000 blev den opkøbt af Delhaize, der senere blev til Ahold Delhaize.

Referencer 

Virksomheder fra Rumænien
Etableret i 1995
Profi

Profi er en rumænsk dagligvarekoncern med over 1.600 supermarkeder og nærbutikker i Rumænien. Virksomheden blev i 2016 opkøbt af kapitalfonden Mid Europa Partners.

Profi blev oprindeligt etableret af Louis Delhaize Group som en discountbutikskæde i 1979 i Belgien. 
Louis Delhaize Group åbnede den første rumænske discountbutik i Timișoara, Banat i år 2000.

Referencer 

Virksomheder fra Rumænien
Etableret i 1979
Reception (kontor)

En reception er en afdeling ved indgangen til f.eks. et hotel eller en virksomhed, som tager imod gæster og kunder. Det inkluderer ofte også en fremvisning af lokalerne eller en kort præsentation af virksomheden. En person som arbejder i en reception kaldes en receptionist, og har ofte også det overordnede ansvar for hovedindgangen.

Referencer 

Arbejdsliv
Kontor
Sulina

Sulina (rumænsk udtale: [suˈlina]) er en by og frihavn i distriktet Tulcea i Nord Dobruja, Rumænien, ved udmundingen af Sulinaarmenen af Donau-deltaet. Det er det østligste punkt i Rumænien.
Byen har  indbyggere.

Historie 
Byen er ikke forbundet med det rumænske vejnet og er derfor kun tilgængelig med båd. Den var allerede en vigtig flodhavn i byzantinske og senere genova og tyrkiske riger. I det 19. århundrede var den sæde for Donaukommissionen. På grund af sin isolerede beliggenhed og opførelsen af nyere og større rumænske Donauhavne (f.eks. i Giurgiu eller Galați) mistede byen dog massiv betydning i det 20. århundrede. I dag er arbejdsløsheden omkring 40 %.

Det gamle fyrtårn fra 1887, nogle gamle villaer på kajen og den store kirkegård er vidnesbyrd om dens fortid. Sulina har mange kilometer sandstrand ved Sortehavet, men turismen er stadig i sin vorden.

Indtil 1948 tilhørte Slangeøen Rumænien og byen Sulina.

Kilometermarkeringen af Donau blev påbegyndt "ved mundingen nær Sulina". Med tiden blev yderligere områder aflejret i Donau-deltaet, så i dag ligger udmundingen i Sortehavet et par kilometer længere væk, "før" den dengang fastsatte kilometer "0".

Kilder og henvisninger 

Byer i distriktet Tulcea
J.D. Vance

James David Vance (født 2. august 1984) er en amerikansk politiker fra det Republikanske Parti, som har været senator for delstaten Ohio siden 2023. Vance blev en prominent person i 2016, ved udgivelsen af sin erindringsbog, kaldet Hillbilly Elegy, som handlede om livet i Rustbæltet.

Baggrund 
Vance blev født i Middletown, Ohio. Efter at have færdiggjort high school uddannelse, meldte han sig til United States Marine Corps, og tjente i Irakkrigen. Efter han vendte hjem læste han en bachelorgrad i statskundskab og filosofi fra Ohio State University, og herefter en mastergrad i jura fra Yale University.

Hillbilly Elegy 
Vance udgav i 2016 bogen Hillbilly Elegy: A Memoir of a Family and Culture in Crisis. Bogen var en stor succes, og kom på New York Times' bestsellerliste. New York Times skrev, at bogen var en af de 6 bøger du skal læse for at forstå Trumps sejr, og Washington Post kaldte Vance for: 'Rustbæltets stemme'.

I 2017 blev det annonceret, at Netflix ville lave en filmatisering af bogen, og filmen ved samme navn some bogen, blev udgivet i november 2020.

Politiske karriere

Senatvalg 2022 
Vance besluttede sig i 2021 at være kandidat til Senatet, hvor han ville erstatte Rob Portman, som havde besluttet at han ville gå på pension. Vance var en blandt syv republikanske kandidater, men efter, at Trump valgte officielt at støtte Vance kun få dage før valget, skubbede det til Vance, som vandt med 32,22 % af stemmerne. I valget mødte han demokraten Tim Ryan, og Vance vandt her valget til Senatet med 53 % af stemmerne.

Holdninger 
Vance beskrives som en populistisk konservativ politiker. Han er modstander af abort og homoseksuelle ægteskaber. Han har tidligere beskyldt de 'barnløse på venstrefløjen' for Amerikas problemer, hvor han nævnte personer som Kamala Harris, Pete Buttigieg og andre som eksempler. Han støttede herunder også den ungarnske premierminister Viktor Orbáns politik om at finansielt støtte familier.

Vance var oprindeligt modstander af Donald Trump ved præsidentvalget i 2016, men begyndte fra 2018 at støtte Trump, og i 2021 undskyldte han for tidligere kritik af præsidenten. Han støttede Trumps påstand om, at der havde været vælgerbedrag ved præsidentvalget i 2020.

Bibliografi 

 Hillbilly Elegy: A Memoir of a Family and Culture in Crisis. (2016)

Referencer

Eksterne henvisninger 

Personer fra Ohio
Medlemmer af Senatet i USA
Medlemmer af USA's kongres for det republikanske parti
Hidroelectrica

Hidroelectrica S.A. er en rumænsk elektricitetsproducent, der producerer strøm på vandkraftværker i Rumænien. Virksomheden blev etableret i 2000 og ejes af den rumænske stat.

Referencer 

Virksomheder fra Rumænien
Etableret i 2000
Middletown

Middletown er navnet på flere steder:

Storbritannien og Nordirland 
Middletown (County Armagh) – by i Nordirland
Middlestown – by i Wakefield, West Yorkshire, England (med -s- i midten)
Middletown (Powys) – landsby i Powys, Wales

USA 
Middletown (Californien) – bebyggelse i Californien
Middletown (San Diego) – bydel i San Diego, Californien
Middletown (Connecticut) – by i Connecticut
Middletown (Delaware) – by i Delaware
Middletown (Illinois) – by i Illinois
Middletown (Indiana) – by i Indiana
Middletown (Allen County, Indiana) – by i Allen County, Indiana
Middletown (Shelby County, Indiana) – by i Shelby County, Indiana
Prairie Creek (Indiana) – by i Indiana som også kaldes Middletown
Middletown (Iowa) – by i Iowa
Middletown (Kentucky) – by i Kentucky
Middletown (Maryland) – by i Maryland
Middletown (Michigan) – by i Michigan
Middletown (Missouri) – by i Missouri
Middletown Township (New Jersey) – kommune i New Jersey
Middletown (New York) – flere steder i New York (flertydig)
Middletown (Ohio) – by i Butler County, Ohio
Middletown (Champaign County, Ohio) – by i Champaign County, Ohio
Middletown (Crawford County, Ohio) – by i Crawford County, Ohio
Middletown (Dauphin County, Pennsylvania) – by i Dauphin County, Pennsylvania
Middletown (Northampton County, Pennsylvania) – by i Northampton County, Pennsylvania
Middletown (Rhode Island) – by i Rhode Island
Middletown (Virginia) – by i Virginia
Middletown Township – flere steder (flertydig)
OMV Petrom

OMV Petrom S.A. er et rumænsk olie- og gasselskab, der siden 2004 har været et datterselskab til østrigske OMV (51 %). Virksomheden blev oprindeligt etableret som Petrom i 1997. De producerer olie fra offshore aktiviteter, raffinerer olie og sælger olie.  De driver en kæde af tankstationer i Rumænien, Moldova, Bulgarien, Serbien og Montenegro.

Referencer 

Virksomheder fra Rumænien
Etableret i 1997
Middletown (Ohio)

Middletown er en amerikansk by som ligger i Butler County og Warren County i den sydvestlige del af delstaten Ohio, ca. 47 km nord for Cincinnati. Ved folketællingen i 2020 var indbyggertallet var 50.987. Middletown er en del af storbyområdet Cincinnati metropolitan area.

Referencer 

Byer i Ohio